proxectonos/corpus_dominio_legal_administrativo_tmp huggingface dataset:
ORDE do 16 de febreiro de 2004 pola que se declara de interese galego a Fundación para la Investigación, Desarrollo e Innovación del Complejo Hospitalario de Pontevedra e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE — III. OUTRAS DISPOSICIÓNS — 11/03/2004

Con data do 23 de xaneiro de 2004 foi publicada no Diario Oficial de Galicia a orde da Consellería da Presidencia, Relacións Institucionais e Administración Pública, do 14 de xaneiro de 2004, pola que se clasifica como benéfico social a Fundación para la Investigación, Desarrollo e Innovación del Complejo Hospitalario de Pontevedra, adscribíndoa á Consellería de Sanidade, que exercerá plenamente o protectorado sobre ela.
Esta fundación, de acordo co establecido no artigo 4 dos seus estatutos, ten como obxecto a realización de actividades de promoción, prestación e xestión de recursos e servicios de docencia e investigación na área das ciencias da saúde e os seus aspectos relacionados, así como a realización doutras actividades que poidan coadxuvar á consecución do obxecto fundacional caracterizado polo interese xeral galego.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento das fundacións de interese galego,
DISPOÑO:
Primeiro.-Declarar de interese galego a Fundación para la Investigación, Desarrollo e Innovación del Complejo Hospitalario de Pontevedra, ó cumpri-los seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación para la Investigación, Desarrollo e Innovación del Complejo Hospitalario de Pontevedra, no Rexistro de Fundacións de Interese Galego, sección da Consellería
de Sanidade, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A devandita fundación queda sometida ó disposto no resto da normativa de xeral aplicación, en especial, á obriga de darlle publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a renderlle contas anualmente ó protectorado e xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento ó protectorado, con anterioridade ó inicio do exercicio económico para o que se formula e debendo solicita-las preceptivas autorizacións do protectorado cando sexan necesarias.
Santiago de Compostela, 16 de febreiro de 2004.
José Mª Hernández Cochón
Conselleiro de Sanidade
ORDE do 9 de marzo de 2004 pola que se prorroga o prazo de presentación da solicitude única de axudas a superficies, animais e indemnización compensatoria, establecido pola Orde do 23 de decembro de 2003.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 11/03/2004

A Orde do 23 de decembro de 2003, publicada no DOG nº 253, do 31 de decembro, regula na Comunidade Autónoma de Galicia a solicitude única, no ano 2004, de axudas a superficies, animais e indemnización compensatoria, así como a solicitude doutras primas gandeiras. No seu artigo 3º.1 establécese que o prazo de presentación das solicitudes de axuda por cultivos herbáceos, leguminosas para gran, da declaración de superficies forraxeiras, primas por vacas nutrices, pagamentos por extensificación, primas de ovino, cabrún e indemnización compensatoria, rematará o día 12 de marzo de 2004.
Por orde do Ministerio de Agricultura, Pesca e Alimentación do 4 de marzo de 2004 (BOE nº 59, do 9 de marzo) prorrógase o prazo de presentación de determinadas solicitudes de axudas, establecidas nos reais decretos 1026/2002, do 4 de outubro, sobre pagamentos por superficie ós productores de determinados productos agrícolas e 138/2002 e 139/2002, do 1 de febreiro, sobre determinadas axudas comunitarias, respectivamente, no sector da carne de vacún, e no sector das carnes de ovino e cabrún, polo que cómpre, de acordo coa dita normativa básica estatal, modifica-lo prazo de presentación das solicitudes previstas na normativa autonómica reguladora desas axudas.
Así mesmo, de acordo co previsto no artigo 15.3º do Real decreto 708/2002, do 19 de xullo, e en coherencia coa prórroga establecida para as solicitudes de axuda a superficies e animais, cómpre prorroga-lo prazo de presentación das solicitudes de indemnización compensatoria.
En consecuencia, de acordo co disposto no artigo 30.I.3 do EAG e no uso das facultades que me confire a Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, e no Decreto 50/2002, do 14 de febreiro, modificado polo 161/2003, do 13 de febreiro,
DISPOÑO:
Artigo único.-O prazo previsto no artigo 3º.1 da Orde do 23 de decembro de 2003 (DOG nº 253, do 31 de decembro), pola que se regula a solicitude única, no ano 2004, de axudas a superficies, animais e indemnización compensatoria, así como a solicitude doutras primas gandeiras, para a presentación das solicitudes de axuda por cultivos herbáceos, leguminosas para gran, da declaración de superficies forraxeiras, primas por vacas nutrices, pagamentos por extensificación, primas de ovino cabrún e indemnización compensatoria, prorrógase ata o 26 de marzo de 2004, inclusive.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 9 de marzo de 2004.
Juan Miguel Diz Guedes
Conselleiro de Política Agroalimentaria
e Desenvolvemento Rural
CORRECCIÓN de erros.-Resolución do 18 de febreiro de 2004 pola que se fan públicos os importes dos créditos reservados para o financiamento dos diferentes programas de axudas que se concederán con cargo aos orzamentos do Instituto Galego de Promoción Económica para o ano 2004 e os seus compromisos plurianuais.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 28/04/2004

Advertido erro na referida resolución, publicada no DOG nº 39, do 25 de febreiro de 2004, cómpre facer a seguinte corrección:
-Na páxina 2.577, no anexo, onde di:
Partida
orzamentaria
Finalidade
Importe orzamento 2004
Anualidade
2005
Anualidade
2006
Anualidade
2007
01.02.14/01/01
Programa de Especialización Laboral. Promoción de mercados laborais especializados. Subvención a fondo perdido
104.607,50
225.000
Debe dicir:
Partida
orzamentaria
Finalidade
Importe orzamento 2004
Anualidade
2005
Anualidade
2006
Anualidade
2007
01.02.14/01/01
Programa de Especialización Laboral. Promoción de mercados laborais especializados. Subvención a fondo perdido
104.607,50
125.000
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 9 de febreiro de 2004, da Dirección Xeral de Innovación e Desenvolvemento Pesqueiro, pola que se acorda ratifica-la adaptación dos estatutos da Confraría de Pescadores de Lorbé, inscribila no Rexistro de Confrarías e das súas federacións e ordena-la súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 01/03/2004

Examinada a adaptación dos estatutos da Confraría de Pescadores de Lorbé ó Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 23 de xaneiro de 2004, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ó rexistro de confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratifica-la adaptación dos estatutos da Confraría de Pescadores de Lorbé que consta de 94 artigos, unha disposición adicional, unha
derrogatoria, e unha derradeira (62 páxinas), inscribila no Rexistro de Confrarías e das súas federacións no folio 13 do libro 1º, e ordena-la súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 9 de febreiro de 2004.
Rosa Mª Quintana Carballo
Directora xeral de Innovación e Desenvolvemento
Pesqueiro
CORRECCIÓN de erros.-Orde do 5 de decembro de 2003 pola que se procede á convocatoria para o ano 2004 de axudas e subvencións ás corporacións locais para fomento ó investimento en mercados retallistas, en rúas e zonas peonís-comerciais, e noutros equipamentos comerciais de carácter social, en desenvolvemento do programa cuadrienal de modernización do sector comercial retallista de Galicia, en réxime de concorrencia competitiva, de acordo coas bases reguladoras establecidas no anexo X da Orde do 11 de marzo de 2002 publicada no Diario Oficial de Galicia número 55, do 18 de marzo.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 01/03/2004

Advertido erro na devandita orde publicada no DOG número 242, do 15 de decembro de 2003, debe facerse a oportuna corrección:
Na páxina 15.342 no seu artigo 2.1º, parágrafo terceiro, onde di: «Ano 2004: 3.629.216 euros, Ano 2005: 725.843 euros, Ano 2006: 544.382 euros», deberá dicir: «Ano 2004: 2.235.470,00 euros, Ano 2005: 782.414,00 euros, Ano 2006: 782.414,00 euros».
Estas correcións non afectan o prazo de presentación de solicitudes.
ORDE do 2 de febreiro de 2004 pola que se lle autoriza a ampliación dunha unidade do segundo ciclo de educación infantil ó centro privado Sagrada Familia de Vilagarcía de Arousa (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/03/2004

Examinado o expediente presentado polo centro privado Sagrada Familia de Vilagarcía de Arousa (Pontevedra), no que solicita a ampliación dunha unidade do segundo ciclo de educación infantil.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, quen o remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; a Lei orgánica 10/2002, do 23 de decembro, de calidade da educación; o Real decreto 1537/2003, do 5 de decembro (BOE do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Centros e Ordenación Educativa,
DISPÓN:
Autoriza-la ampliación dunha unidade do segundo ciclo de educación infantil ó centro privado Sagrada Familia de Vilagarcía de Arousa (Pontevedra), segundo os datos que se relacionan no anexo desta orde, facendo constar que, para a súa posta en funcionamento, a delegación provincial da Consellería de Educación e Ordenación Universitaria, logo do
informe da Inspección Educativa, aprobará expresamente a relación de persoal que imparta docencia na unidade que se amplía.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 2 de febreiro de 2004.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Vilagarcía de Arousa.
Localidade: Vilagarcía de Arousa.
Enderezo: Vista Alegre, 2.
Denominación: centro privado Sagrada Familia.
Titular: Religiosas Filipenses.
Código do centro: 36012456.
Nivel: educación infantil-2º ciclo.
Unidades de que constaba: 5.
Unidades novas autorizadas: 1.
Composición resultante:
a) Centro de educación infantil: 6 unidades do segundo ciclo.
b) Centro de educación primaria: 12 unidades.
c) Centro de educación secundaria: 8 unidades de educación secundaria obrigatoria.
ORDE do 27 de xaneiro de 2004 pola que se autoriza o centro privado Quiñones de León de Vigo (Pontevedra) para imparti-las ensinanzas correspondentes ós niveis I, II e III, modalidade presencial, da educación básica de adultos en quenda de tarde-noite.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/03/2004

Visto o expediente sobre autorización para imparti-las ensinanzas correspondentes ós niveis I, II e III, modalidade presencial, da educación básica de adultos, en quenda de tarde-noite, no centro privado Quiñones de León de Vigo (Pontevedra ); iniciado ó abeiro do artigo 5 do Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e do punto primeiro.1 da Orde do 20 de setembro de 1995 (DOG do 15 de decembro) pola que se desenvolve o antedito decreto.
Considerando que o devandito centro conta con autorización definitiva, por Orde do 19 de xullo de 1999 (DOG do 12 de agosto), para imparti-la educación secundaria obrigatoria.
Esta Consellería de Educación e Ordenación Universitaria, en virtude do establecido no artigo 14 do Decreto 88/1999, do 11 de marzo (DOG do 13 de abril), polo que se regula a ordenación xeral das ensinanzas de educación de persoas adultas e os requisitos mínimos dos centros e por proposta da Dirección Xeral de Centros e Ordenación Educativa,
DISPÓN:
Autoriza-lo centro privado Quiñones de León de Vigo (Pontevedra) para imparti-las ensinanzas correspondentes ós niveis I, II e III, modalidade presencial, da educación básica de adultos, en quenda de tarde-noite, segundo os datos que se relacionan no anexo desta orde.
Contra desta disposición, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 27 de xaneiro de 2004.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Vigo.
Localidade: Vigo.
Enderezo: Travesía de Vigo, 50-52.
Denominación: centro privado Quiñones de León.
Código do centro: 36011865.
Titular: Quiñones de León S.L.
Composición resultante:
a) Educación infantil: 3 unidades.
b) Educación primaria: 6 unidades.
c) Educación secundaria obrigatoria: 8 unidades.
d) Educación básica de adultos (quenda de tarde-noite):
Nivel I: 1 unidade.
Nivel II: 1 unidade.
Nivel III: 2 unidades.
ORDE do 3 de febreiro de 2004 pola que se lle autoriza a ampliación de dúas unidades do segundo ciclo de educación infantil ó centro privado Eduardo Pondal de Cangas (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/03/2004

Examinado o expediente presentado polo centro privado Eduardo Pondal de Cangas (Pontevedra), no que solicita a ampliación de dúas unidades do segundo ciclo de educación infantil.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, quen o remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; a Lei orgánica 10/2002, do 23 de decembro, de calidade da educación; o Real decreto 1537/2003, do 5 de decembro (BOE do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Decreto 133/1995, do 10 de maio
(DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Centros e Ordenación Educativa,
DISPÓN:
Autoriza-la ampliación de dúas unidades do segundo ciclo de educación infantil ó centro privado Eduardo Pondal de Cangas (Pontevedra), segundo os datos que se relacionan no anexo desta orde, facendo constar que, para a súa posta en funcionamento, a delegación provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia nas unidades que se amplían.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 3 de febreiro de 2004.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Cangas.
Localidade: Cangas.
Enderezo: Seixo-Darbo, 68-69.
Denominación: centro privado Eduardo Pondal.
Titular: Cooperativa Eduardo Pondal.
Código do centro: 36016115.
Nivel: educación infantil-2º ciclo.
Unidades de que constaba: 4.
Unidades novas autorizadas: 2.
Composición resultante:
a) Centro de educación infantil: 6 unidades do segundo ciclo.
b) Centro de educación primaria: 12 unidades.
c) Centro de educación secundaria: 8 unidades de educación secundaria obrigatoria.
CORRECCIÓN de erros.-Resolución do 16 de febreiro de 2004 pola que se establecen as bases reguladoras que rexerán as axudas e subvencións para o desenvolvemento das liñas de actuación e estímulo á formación de mulleres e se procede á súa convocatoria.
SERVICIO GALEGO DE PROMOCIÓN DA IGUALDADE DO HOME E DA MULLER — III. OUTRAS DISPOSICIÓNS — 03/03/2004

Advertidos erros nos anexos I e IV da mencionada resolución, publicada no Diario Oficial de Galicia número 39, do mércores 25 de febreiro de 2004, cómpre face-las seguintes correccións:
Na páxina 2.586, no anexo I Solicitude (S-1), no epígrafe referido á documentación que se xunta, columna dereita, onde di: «Programa indicativo das unidades formativas que se van impartir», debe dicir: «Programa indicativo das unidades formativas impartidas».
Na páxina 2.589, no anexo IV Solicitude (S-4), no recadro destinado ó solicitante, liñas oito e nove, onde di: «...responsabilidade de execución da actividade subvencionada fronte á da administración...», debe dicir: «...reponsabilidade de execución da actividade subvencionada fronte á Administración...»
XULGADO DE PRIMEIRA INSTANCIA E INSTRUCCIÓN NÚMERO UN DE
BETANZOS
ORDE do 1 de marzo de 2004 pola que se autoriza o inicio de actividades no centro residencial de atención a persoas maiores Bembrive, no concello de Vigo (Pontevedra).
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 03/03/2004

En virtude do disposto no artigo 29 da Lei 4/1993, do 14 de abril, de servicios sociais, para a creación de centros de servicios sociais propios da Administración autonómica é necesaria unha norma con rango de decreto, sendo necesaria unha orde da consellería competente para o inicio de actividades.
Creado o centro residencial de atención a personas maiores Bembrive, no concello de Vigo, polo Decreto 314/2003, do 3 de xullo, procede autoriza-lo inicio das súas actividades.
Por outra banda, e tendo en conta que a disposición derradeira primeira do antedito decreto autoriza a conselleira de Asuntos Sociais, Emprego e Relacións Laborais para o seu desenvolvemento e execución,
DISPOÑO:
Artigo único.-Autorízase o inicio de actividades e a posta en funcionamiento do centro residencial de atención a persoas maiores Bembrive, no concello de Vigo
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 1 de marzo de 2004.
Mª José Cimadevila Cea
Conselleira de Asuntos Sociais, Emprego
e Relacións Laborais
DECRETO 45/2004, do 26 de febreiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado Plan Galicia: acondicionamento da estrada AC-400 (antiga AC-403 Muros-Santa Comba), treito: Muros-As Paxareiras. (Clave: AC/01/080.01.3).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 03/03/2004

Con data do 20 de febreiro de 2004 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado Plan Galicia: acondicionamento da estrada AC-400 (antiga AC-403 Muros-Santa Comba). Treito: Muros-As Paxareiras. Clave: AC/01/080.01.3.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materias de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial, toda vez que os usuarios poderán utilizar para os seus desprazamentos unha vía con parámetros e características que melloran as súas condicións de circulación e, ó mesmo tempo, con tal actuación conséguese avanzar no cumprimento dos obxectivos do Plan de Dinamización Económica-Plan Galicia, aprobado polo Consello da Xunta de Galicia o 23 de xaneiro de 2003.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo da deliberación do Consello da Xunta de Galicia na súa reunión do día vinteseis de febreiro de dous mil catro,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado Plan Galicia: acondicionamento da estrada AC-400 (antiga AC-403 Muros-Santa Comba). Treito: Muros-As Paxareiras. Clave: AC/01/080.01.3.
Santiago de Compostela, vinteseis de febreiro de dous mil catro.
Manuel Fraga Iribarne
Presidente
Alberto Núñez Feijóo
Conselleiro de Política Territorial,
Obras Públicas e Vivenda
DECRETO 44/2004, do 26 de febreiro, polo que se acepta a cesión, a título gratuíto, do uso do inmoble denominado Pazo de Mugartegui, situado na praza da Pedreira, 10, do termo municipal de Pontevedra, para a súa utilización polo Consello Regulador da Denominación de Orixe Rías Baixas.
CONSELLERÍA DE ECONOMÍA E FACENDA — III. OUTRAS DISPOSICIÓNS — 03/03/2004

O Pleno da corporación municipal do Concello de Pontevedra, reunido en sesión celebrada o día 23 de xaneiro de 2004, acordou cederlle á Comunidade Autónoma de Galicia, gratuitamente, o uso do pazo municipal de Mugartegui da praza da Pedreira para a súa utilización polo Consello Regulador da Denominación de Orixe Rías Baixas, órgano desconcentrado da Consellería de Política Agroalimentaria e Desenvolvemento Rural.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia, e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, feita nos termos en que o Concello de Pontevedra acordou a cesión, e logo de deliberación do Consello da Xunta de Galicia na súa reunión do día vinteseis de febreiro de dous mil catro,
DISPOÑO:
Artigo 1º
Acéptase a cesión, a título gratuíto, feita polo Concello de Pontevedra a favor da Comunidade Autónoma de Galicia, do uso do inmoble coñecido como Pazo de Mugartegui, situado na praza da Pedreira, 10, de Pontevedra.
O predio descrito figura inscrito a nome do Concello de Pontevedra, no Rexistro da Propiedade nº 1 de Pontevedra no tomo 456, libro 160, folio 5, predio número 5583.
Artigo 2º
O fin da cesión do uso do dito inmoble é a súa utilización polo Consello Regulador da Denominación de Orixe Rías Baixas, órgano desconcentrado da Consellería de Política Agroalimentaria e Desenvolvemento Rural.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión do uso no correspondente documento público e á súa inscrición no Rexistro da Propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, vinteseis de febreiro de dous mil catro.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
RESOLUCIÓN do 15 de decembro de 2003, da Delegación Provincial de Lugo, pola que se dispón o rexistro, o depósito e a publicación, no Diario Oficial de Galicia, do acordo asinado o 20 de novembro de 2003 pola comisión negociadora do convenio colectivo de ámbito provincial para o sector do comercio de materiais de construcción e saneamento.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 16/03/2004

Visto o texto do acordo asinado día 20 de novembro de 2003 pola comisión negociadora do convenio
colectivo para o sector do comercio de materiais de construcción e saneamento (código 2700175), da provincia de Lugo, integrada pola representación da Asociación Provincial de Empresarios da Construcción (APEC) e das centrais sindicais MCA-UGT (50%), FECOMA-CC.OO. (50%) e FCM-CIG (0%), mediante o que se fixa o calendario laboral para o ano 2004 no ámbito do referido convenio, e de conformidade co disposto no artigo 90 epígrafes 2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo
Esta delegación provincial
ACORDA:
Primeiro.-Ordena-la inscrición do citado acordo no rexistro de convenios desta delegación, así como o seu depósito.
Segundo.-Remiti-lo texto do mentado acordo á Dirección Xeral de Relacións Laborais da Xunta de Galicia.
Terceiro.-Dispoñe-la súa publicación no Diario Oficial de Galicia.
Lugo, 15 de decembro de 2003.
Ana Chao Vázquez
Delegada provincial de Lugo
ORDE do 19 de febreiro de 2004 pola que se autoriza o cambio de denominación do CEIP de Culleredo da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/03/2004

Tendo en conta o artigo 8 punto 1º do anexo do Decreto 374/1996, do 17 de outubro, polo que se aproba o Regulamento das escolas de educación
infantil e dos colexios de educación primaria, (DOG do 21 de outubro), así como os correspondentes informes, por proposta da Dirección Xeral de Centros e Ordenación Educativa, esta consellería
DISPÓN:
Autoriza-lo cambio de denominación do colexio que no anexo se relaciona.
Santiago de Compostela, 19 de febreiro de 2004.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: Culleredo.
Localidade: Culleredo.
Código do centro: 15027708.
Denominación: Colexio de Educación Infantil e Primaria de Culleredo.
Nova denominación: Colexio de Educación Infantil e Primaria Ría do Burgo.
CORRECCIÓN de erros.-Orde do 20 de febreiro de 2004 pola que se regula a prestación económica de pagamento único por fillo menor a cargo.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 16/03/2004

Advertidos erros na devandita orde, publicada no Diario Oficial de Galicia nº 47, do luns, 8 de marzo de 2004, cómpre a súa corrección:
Na páxina 3.028, columna dereita, liña 12, onde di: «Lei 9/2003, do 9 de xuño», debe dicir: «Lei 9/2003, do 29 de decembro».
Na páxina 3.029, columna esquerda, liña 20, onde di: «na Lei 8/2003, do 27 de decembro», debe dicir: «na Lei 8/2003, do 29 de decembro».
Na páxina 3.030, liña 2 do parágrafo 1 do artigo 6º -Lugar e prazo para a presentación de solicitudes, onde di: «...contado a partir do día da publicación desta orde.», debe dicir: «...contado a partir do día seguinte ó da publicación desta orde.»
Na páxina 3.031, anexo I, no cadro correspondente á documentación achegada segundo o esixido no artigo 5 da orde, onde di: «Certificado de convivencia», debe dicir: «Declaración xurada de convivencia co fillo».
ORDE do 1 de marzo de 2004 pola que se declara a alienabilidade do inmoble situado na rúa Santiago número 19, no termo municipal de Ribadavia (Ourense).
CONSELLERÍA DE ECONOMÍA E FACENDA — III. OUTRAS DISPOSICIÓNS — 16/03/2004

O Ministerio de Educación, Cultura e Deporte solicitou da Consellería de Cultura, Comunicación Social e Turismo a cesión, a título gratuíto do inmoble da Comunidade Autónoma de Galicia, situado na rúa Santiago, 19, no termo municipal de Ribadavia (Ourense) co fin de dedicalo á ampliación do Museo Etnolóxico de Ribadavia, de titularidade estatal.
Polo Decreto 230/2003, do 11 de abril (DOG nº 81, do 28 de abril), desafectouse o dito inmoble do dominio público.
Unha vez obtida a inscrición no correspondente Rexistro da Propiedade do ben inmoble a nome da Comunidade Autónoma de Galicia, procede declara-la súa alienabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e o artigo 9 do Decreto 50/1989, do 9 de marzo, polo que se aproba o seu regulamento, co obxecto de posibilita-lo tráfico deste ben patrimonial.
En virtude do anteriormente exposto, tendo en conta a proposta da Secretaría Xeral e do Patrimonio,
DISPOÑO:
Artigo único.-Declárase a alienabilidade do ben inmoble que se describe a continuación:
Inmoble situado na rúa Santiago número 19, no termo municipal de Ribadavia (Ourense), que consta de baixo e tres plantas altas, cun terreo adxacente e un patio. A edificación ocupa en planta 55,50 metros cadrados; o patio 37,50 metros cadrados e o terreo adxacente 28,16 metros cadrados. Linda o inmoble no seu conxunto: ó norte e ó oeste, casa que foi de Jesús Pousa; ó sur, travesía de Santiago; e ó leste, rúa Santiago.
Está inscrito no Rexistro da Propiedade de Ribadavia no tomo 518, libro 99, folio 157, predio 13733.
Santiago de Compostela, 1 de marzo de 2004.
José Antonio Orza Fernández
Conselleiro de Economía e Facenda
CORRECCIÓN de erros.-Orde do 16 de febreiro de 2004 pola que se regula o procedemento de adxudicación de prazas en centros de atención á primeira infancia, dependentes da Consellería de Familia, Xuventude, Deporte e Voluntariado.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 10/03/2004

Advertidos erros na devandita orde, publicada no Diario Oficial de Galicia nº 39, do mércores, 25 de febreiro de 2004, cómpre realiza-las oportunas correccións:
-Na páxina 2.559, no artigo 5º.-Solicitudes, no punto 2. Novo ingreso, letra c), na alínea onde di: «..., detallando por orde de preferencia 5 centros dos que se relacionan no anexo IV», debe dicir: «..., detallando por orde de preferencia ata un máximo de 5 centros dos que se relacionan no anexo IV».
-No páxina 2.566, no anexo IV.-Relación de centros partícipes no programa Cheque infantil na Comunidade Autónoma de Galicia no curso 2004-2005 deberá suprimirse o centro que figura con nº de código 325110 «Play-School», con enderezo: r/ Progreso, 139, baixo do concello de Ourense.
-Na páxina 2.567, no referido anexo IV deberá engadirse o centro Escola Infantil San Miguel, 2, con nº de código 365819, e enderezo: Tomás A. Alonso, 13. C.P. 36208. Concello de Vigo. Provincia de Pontevedra.
DECRETO 49/2004, do 6 de febreiro, polo que se aproba a bandeira do Concello de Monterrei (Ourense).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 04/03/2004

O Concello de Monterrei considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da insignia, para a aprobación definitiva desta.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Administración
Local e logo de deliberación do Consello da Xunta de Galicia, na súa reunión do día seis de febreiro de dous mil catro,
DISPOÑO:
Artigo único.-Aproba-la bandeira do Concello de Monterrei, que figura como anexo, organizada do seguinte xeito: de vermello co castelo amarelo; terciado a hasta de azul, co libro e dous acios de amarelo.
Santiago de Compostela, seis de febreiro de dous mil catro.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración Local
DECRETO 48/2004, do 6 de febreiro, polo que se aproba o escudo do Concello de Monterrei (Ourense).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 04/03/2004

O Concello de Monterrei considerou conveniente organizar correctamente o seu emblema municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Administración Local e logo de deliberación do Consello da Xunta de Galicia, na súa reunión do día seis de febreiro de dous mil catro,
DISPOÑO:
Artigo único.-Aproba-lo escudo do Concello de Monterrei, que figura como anexo, organizado do seguinte xeito: de goles (vermello), un castelo de ouro (amarelo), acompañada na punta dunha vieira de prata; xefe de azur, cun libro aberto de ouro e dous acios de uvas deste nos flancos; bordura de sable (negro) coa cadea de ouro. Ó timbre, coroa real pechada.
Santiago de Compostela, seis de febreiro de dous mil catro.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración Local
ORDE do 23 de febreiro de 2004 pola que se declara de interese galego a Fundación Centro Tecnolóxico do Granito de Galicia e se ordena a súa inscrición no Rexistro de Fundacións de Interese Galego.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 04/03/2004

Con data do 6 de febreiro de 2004 publicouse no Diario Oficial de Galicia a orde da Consellería da Presidencia, Relacións Institucionais e Administración Pública do 28 de xaneiro de 2004 pola que se clasifica como de interese industrial a Fundación Centro Tecnolóxico do Granito de Galicia, adscribíndoa á Consellería de Innovación, Industria e Comercio, que terá que exercer plenamente o protectorado sobre ela.
A fundación foi constituída en escritura pública outorgada en Santiago de Compostela, o día 7 de setembro de 1999, ante o notario Manuel Julio Reigada Montoto, co número tres mil catrocentos catro do seu protocolo, pola Fundación para o Fomento da Calidade Industrial e o Desenvolvemento Tecnolóxico de Galicia, polo Concello do Porriño e pola Federación Galega do Granito.
Esta fundación, ó abeiro do establecido no artigo 4 dos seus estatutos, ten por obxecto principal destinar e afecta-lo seu patrimonio á realización de fins xerais de interese galego, no ámbito sectorial e territorial ós que a súa denominación e fins se contraen. En xeral son fins desta fundación o apoio ó sector graniteiro en Galicia mediante o desenvolvemento da investigación tecnolóxica de procesos e productos e o seu control de calidade, co fin de fomenta-la actividade, mellorando o rendemento das explotacións situadas en Galicia, de mellora-la súa competitividade e promociona-la súa comercialización. En concreto a fundación xestionará o Centro Tecnolóxico do Granito de Galicia co seu Laboratorio.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, modificada pola Lei 11/1988, do 20 de outubro, reguladora da Xunta e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Artigo único.
1. Declarar de interese galego a Fundación Centro Tecnolóxico do Granito de Galicia ó cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2. Ordena-la inscrición da Fundación Centro Tecnolóxico do Granito de Galicia no Rexistro de Fundacións de Interese Galego, sección da Consellería
de Innovación, Industria e Comercio, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 23 de febreiro de 2004.
Juan Rodríguez Yuste
Conselleiro de Innovación, Industria e Comercio
CONSELLERÍA DE CULTURA, COMUNICACIÓN SOCIAL
E TURISMO
DECRETO 47/2004, do 20 de febreiro, polo que se acepta a cesión, a título gratuíto, de terreos situados no termo municipal de Cariño, destinados á construcción do novo instituto de educación secundaria.
CONSELLERÍA DE ECONOMÍA E FACENDA — III. OUTRAS DISPOSICIÓNS — 04/03/2004

O Pleno da Corporación Municipal do Concello de Cariño reunido en sesión celebrada o día tres de agosto de 2003, acordou ceder á Comunidade Autónoma de Galicia terreos no termo municipal de Cariño, destinados á construcción do novo instituto de educación secundaria nesta localidade.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, feita nos termos en que o Concello de Cariño acordou a cesión, logo da deliberación do Consello da Xunta de Galicia na súa reunión do día vinte de febreiro de dous mil catro,
DISPOÑO:
Artigo 1º
Acéptase a cesión, a título gratuíto, feita polo Concello de Cariño a favor da Comunidade Autónoma de Galicia de 10.192 metros cadrados de terreo, situado no lugar de Lagoa-Barreiros, na parroquia de Cariño, e que linda ó norte e ó oeste, con propiedades municipais e ó sur e ó leste, con rúas de nova apertura.
Artigo 2º
Os terreos cedidos destinaranse á construcción do novo instituto de educación secundaria nesta localidade.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Pro
piedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, vinte de febreiro de dous mil catro.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
RESOLUCIÓN do 27 de febreiro de 2004, da Dirección Xeral da Función Pública, pola que se fan públicas as listas provisionais das axudas aprobadas e denegadas das prestacións de xubilación, fillos menores, estudios do traballador, diminuídos e vivenda do Fondo de Acción Social para o exercicio de 2003 para o persoal ó servicio da Administración da Xunta de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 04/03/2004

De conformidade co establecido no punto dous das normas xerais de procedemento do acordo subscrito en Santiago de Compostela o 23 de xullo de 2003 polos representantes da Administración autonómica e as organizacións sindicais CC.OO., UGT e CSI-CSIF representadas na Mesa Xeral de Negociación de Funcionarios e no Comité Intercentros do Persoal Laboral, así como na Comisión de Concesión das Axudas de Acción Social, aprobado polo Consello da Xunta de Galicia o 11 de setembro de 2003 e publicado por Resolución do 17 de setembro de 2003 (Diario Oficial de Galicia nº 183, do 22 de setembro), da Dirección Xeral de Relacións Laborais, deben publicarse as listas provisionais de admitidos e excluídos das axudas do Fondo de Acción Social para o exercicio de 2003.
De conformidade con isto, esta dirección xeral
RESOLVE:
Primeiro.-Facer públicas as listas provisionais das solicitudes aprobadas e denegadas das prestacións correspondentes ás continxencias de xubilación, fillos menores, estudios do traballador, diminuídos e vivenda do Fondo de Acción Social do ano 2003, que están expostas no taboleiro de anuncios de tódalas consellerías, así como nas delegacións provinciais e relativas ó seu persoal.
Segundo.-Contra as ditas listas os interesados poderán presentar reclamacións e, se é o caso, documentos de reparación de faltas e erros no prazo de dez días hábiles contados desde o día seguinte ó da publicación desta resolución no Diario Oficial de Galicia, de acordo co establecido no artigo 71 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, e no punto 2 da norma xeral de procedemento do acordo sobre criterios de reparto do Fondo de Acción Social para o exercicio de 2003 (Diario Oficial de Galicia nº 183, do 22 de setembro) no rexistro xeral da Consellería da Presidencia, Relacións Institucionais e Administración Pública, nas delegacións provinciais das distintas consellerías e nas oficinas de correos, segundo establece o artigo 38 da mencionada Lei 30/1992, do 26 de novembro,
e dirixiranse á directora xeral da Función Pública da Consellería da Presidencia, Relacións Institucionais e Administración Pública (edificio administrativo San Caetano, 15771 Santiago de Compostela).
Santiago de Compostela, 27 de febreiro de 2004.
Belén Prado Sanjurjo
Directora xeral da Función Pública
DECRETO 46/2004, do 20 de febreiro, polo que se desafecta do dominio público o edificio denominado Cambón, situado na rúa Palma número 2, antes 4, de Vigo (Pontevedra).
CONSELLERÍA DE ECONOMÍA E FACENDA — III. OUTRAS DISPOSICIÓNS — 04/03/2004

A Comunidade Autónoma de Galicia ten a titularidade do edificio denominado Cambón, situado na rúa Palma, 2, antes 4, de Vigo (Pontevedra).
O dito inmoble figura no Inventario Xeral de Bens e Dereitos da Comunidade Autónoma de Galicia como ben de dominio público para dependencias administrativas, co código de centro P0271. Na actualidade consta sen adscrición, unha vez que foi desocupado pola Consellería de Pesca, Marisqueo e Acuicultura, como consecuencia do traslado das dependencias da dita consellería ó novo edificio múltiple de Vigo, segundo consta na acta de entrega do 28 de outubro de 2002.
O artigo 10.1º da Lei 3/1985, do 12 de abril, do patrimonio da Comunidade Autónoma de Galicia, sinala que cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, de se-lo caso, do dereito de reversión nos termos da lexislación de expropiación forzosa, respecto daqueles bens adquiridos por este título.
Segundo o anterior, foi tramitado pola Secretaría Xeral e do Patrimonio o expediente de desafectación do dominio público do ben de referencia, unha vez acreditada a non necesidade do edificio para a súa utilización pola Xunta de Galicia, tralo traslado das dependencias administrativas ó edificio administrativo de usos múltiples en Vigo.
Por todo isto, por proposta do conselleiro de Economía e Facenda e logo de deliberación do Consello da Xunta de Galicia na súa reunión do vinte de febreiro de dous mil catro,
DISPOÑO:
Artigo 1º
Desaféctase do dominio público o inmoble coñecido como edificio Cambón, situado na rúa Palma, 2, antes 4, do termo municipal de Vigo (Pontevedra), que figura inscrito no Rexistro da Propiedade de Vigo número 5, no tomo 456, folio 201, predio 6136, inscrición 22.
Artigo 2º
O inmoble anteriormente descrito adquire natureza patrimonial.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, vinte de febreiro de dous mil catro.
Manuel Fraga Iribarne
Presidente
José Antonio Orza Fernández
Conselleiro de Economía e Facenda